open-index/open-wikipedia-markdown huggingface dataset:
הזר (סרט, 2018)

ממוזער|כרזת הסרט הראשונית
**"הזר"** (ברוסית: **Пришелец**) הוא שמו של סרט קולנוע רוסי מז'אנר המדע בדיוני בבימויו של אלכסנדר קוליקוב, שזהו סרטו האחרון, לאחר שמת בהתרסקות מסוקו שנתיים לפני צאת הסרט לאקרנים.

בסרט מככבים קוליקוב עצמו, לצד אנדריי סמוליאקוב, מקסים ויטורגאן ויורי צורילו. הקרנת הבכורה נערכה ב-8 בנובמבר 2018.

## תקציר עלילת הסרט
כתוצאה משרשרת אירועים טרגיים על כוכב לכת מרוחק, קוסמונאוט רוסי נתקע שם לבדו. חייו בסכנה מתמדת ולאחר שהוא בא במגע עם משהו בלתי מוסבר הוא משתנה לנצח. מאותו רגע, הוא יהיה אבוד לא רק בשביל עצמו אלא גם בשביל האנשים האחרים על כדור הארץ. יהיה עליו למות כמה פעמים כדי להוכיח שהוא חי...

השנה היא 2030. אל כוכב הלכת מאדים נשלחת חללית עם הקוסמונאוט צ'פאייב. לאחר נחיתת אונס בעקבות סופת חול נוראית הוא שולח אות מצוקה אל מרכז בקרת הטיסה של רוסקוסמוס בכדור הארץ. אף שנשמרת התקשורת עם כדור הארץ, שליחת חללית החילוץ מתעכבת וסביב האסון שאליו נקלע צ'פאייב תאגידי הבידור מארגנים מופע טלוויזיוני של שידור חי ממאדים. בינתיים, על מאדים עצמו, צ'פאייב חש בנוכחות נוספת על הכוכב ומדווח על כך למפקדיו בתאגיד החלל, אך אלה לא מאמינים לו ומייחסים את דיווחיו להזיות שהוא חווה בשל תחושת הבדידות שלו שם

## צוות השחקנים
* אלכסנדר קוליקוב - הקוסמונאוט צ'פאייב
* אנדריי סמוליאקוב - מנהל בקרת הטיסה של רוסקוסמוס
* יורי צורילו - בכיר ברוסקוסמוס
* מקסים ויטורגאן
* גריגורי סייאטווינדה
* יבגניה שיפובה
* אנה בנשצ'יקובה

## הפקה
### פיתוח
הרעיון לסרט הועלה ב-2007 על ידי מיכאיל רסחודניקוב, כשהתסריט נכתב על ידו ב-2009 תחת הכותרת "איש מאדים".

באותה שנה התסריטאי שלח את טיוטת התסריט למספר רב של חברות, כולל "פוקס המאה ה-20", אשר עובדת בשיתוף פעולה הדוק עם אולפנים זרים ועם נותני חסות פוטנציאליים של פרויקטים עתידיים, התסריטאי לא קיבל תגובה מהחברה ולכן פנה לשתף פעולה עם חברת "שבעה אמנויות" ובהמשך עם המפיק אלכסנדר קוליקוב.

### צילומים
בשנת 2012, הסרט נכנס להליך הפקה והצילומים נערכו במוסקבה ובחצי האי קרים בשנים 2013–2014.

### התביעה נגד חברת פוקס המאה העשרים
ב-2015 שוחרר סרט בבימויו של רידלי סקוט עם מאט דיימון בתפקיד הראשי עם אותה כותרת באנגלית, "איש המאדים" (שהופץ בעברית תחת שם אחר). מיכאל האשים את יוצרי הסרט האמריקאי בגנבה ספרותית והגיש תביעה נגד חברת פוקס המאה העשרים. אך התביעה נדחתה.

כדי להימנע מהשוואות לסרטו של רידלי סקוט, התסריט שונה ונערכו צילומים מחדש. שם הסרט שונה ל"הקוסמונאוט" ותאריך השחרור עבר לשנת 2017. מאוחר יותר שונה השם ל"הזר" ותאריך השחרור הוזז לסוף שנת 2018.

### שיווק
ב-2014 פורסם באינטרנט הטריילר הראשון של הסרט. הסרט תוכנן לצאת לאקרנים בסוף 2015 ונקרא "איש המאדים".

ב-28 נובמבר 2016, במאי הסרט, שגילם גם את התפקיד הראשי, אלכסנדר קוליקוב, מת בהתרסקות מסוקו בחצי האי קרים. הסרט הושלם על ידי חברת הסרטים "סויוז מארינס גרופ", בשיתוף עם חברת Russian World Studios.

הסרט הוצג לראשונה בהקרנה סגורה במסגרת פסטיבל שוק הקולנוע של סוצ'י ב-4 ביוני 2018.

## קישורים חיצוניים
* 

* "הזר" באתר Kinopoisk.ru
* קדימון הסרט באתר יוטיוב

## הערות שוליים

קטגוריה:סרטי דרמה רוסיים
קטגוריה:סרטי 2018
קטגוריה:סרטים ברוסית
קטגוריה:סרטי מדע בדיוני רוסיים
קטגוריה:סרטי הרפתקאות בחלל
קטגוריה:מאדים בסרטים
קטגוריה:אדם בחלל: בקולנוע
קרייזלר 160/180

**קרייזלר 160/180** (באנגלית: **Chrysler 180**, **Chrysler 160**) הם סדרת מכוניות משפחתיות אשר יוצרו על ידי **קרייזלר אירופה** ("Chrysler Europe" ) בין השנים 1970–1982.

בין השנים 1970–1975 יוצרו דגמי "קרייזלר 160/180" בצרפת, ומאוחר יותר בספרד.

"קרייזלר 180** נבנתה גם על ידי **קרייזלר אוסטרליה''' ("Chrysler Australia" ).

"קרייזלר אירופה" ו"קרייזלר אוסטרליה" חברות בת של קונצרן הרכב קרייזלר.

סך הכול יוצרו 288,000 יחידות.

דגמי "קרייזלר 160/180" שווקו בישראל.

## תצורות "קרייזלר 160/180"

* 4 דלתות - סדאן
* 5 דלתות - סטיישן (יוצר בספרד בלבד)

## מנועי "קרייזלר 160/180"

* 1.6 ליטר
* 1.8 ליטר
* 1.9 ליטר
* 2.0 ליטר

## תמונות

Chrysler 160.jpg | קרייזלר 160
Chrysler 160 post cond.jpg | קרייזלר 160 - מבט לתוך הרכב כולל לוח מחוונים
Chrysler 180 Barreiros 870.jpg | קרייזלר 160
Chrysler Simca 2 Litre at Legendy 2018 in Prague.jpg | קרייזלר 200
Chrysler 180 GS at Legendy 2018 in Prague.jpg | קרייזלר 180 דגם "GS"
Chrysler 180 estate Spain.jpg | קרייזלר 180 - סטיישן (יוצר בספרד)


## ראו גם
* קרייזלר

## לקריאה נוספת
* דגמי קרייזלר 160/180 - תמונות

## קישורים חיצוניים

## הערות שוליים

קטגוריה:מכוניות משפחתיות
קטגוריה:מכוניות סטיישן
קטגוריה:דגמי מכוניות שהושקו ב-1970
קטגוריה:מכוניות צרפתיות
קטגוריה:כלי רכב המיוצרים בספרד
קטגוריה:כלי רכב המיוצרים באוסטרליה
קטגוריה:רכבי קרייזלר
מגלנוניים

**מַגַּלְנוּנִיִּים** (שם מדעי: **Kuhliidae**) היא משפחת דגים ימיים מסדרת הדקראים בתוכה סוג יחיד - **מַגַּלְנוּן** (*Drepane*) ובו 3 מינים.

בני המשפחה חיים במימי האזור האינדו-פסיפי עד למערב האוקיינוס השקט שלחופי אוסטרליה ונפוצים גם במי האוקיינוס האטלנטי לחופי אפריקה. אורכם 45–50 סנטימטרים, והם בעלי גוף מוגבה עם סנפיר גבי גדול וסנפירי שת גדולים מלמעלה ולמטה, וביניהם זנב קטן דמוי-מניפה. הראש גדול ובעל מצח מוגבה ועיניים גדולות. צבעם לבן עד כסוף עם מעט כתמים בצידי גבם. הסנפירים שקופים.

הם חיים במים חוליים וגם בשוניות ומתקרבים גם לשפכי נהר. לתזונתם הם טורפים דגים וחסרי חוליות ימיים.

## מיון
*משפחה **מגלנוניים** (Kuhliidae)
**סוג **מגלנון** (*Drepane*)
***מין *Drepane africana*
***מין מגלנון פסים (*Drepane longimana*)
***מין *Drepane punctata*

## קישורים חיצוניים

קטגוריה:בעלי חיים שתוארו ב-1831
קטגוריה:טקסונים שתוארו בידי ז'ורז' קיווייה
קטגוריה:דמויי-דקר
קולין ביוקנן (שחקן)

**קולין ביוקנן** (באנגלית: **Colin Buchanan**; נולד ב-1966) הוא שחקן סקוטי הידוע בעיקר מהופעתו בתפקיד הבלש פיטר פסקו בסדרת הטלוויזיה "דיאל ופסקו" החל ממרץ 1996 ועד יוני 2007.

## ביוגרפיה
ביוקנן נולד וגדל בדנדי שבסקוטלנד. הוא למד משחק ב"דרמה סנטר לונדון" וסיים את לימודיו ב-1991.

פריצת הדרך שלו טלוויזיה הייתה ב-1994 כשגילם את השוטר אוסטין בפרקים אחדים של הסדרה הבלשית "A Touch of Frost". ב-1996 החל ביוקנן לגלם את סמל הבילוש פיטר פסקו בסדרת הטלוויזיה "דיאל ופסקו". עוד הופיע ביוקנן בסדרת הדרמה קומית "All Quiet on the Preston Front", הסדרה המשטרתית "The Bill", "בין השורות", "דיינג'רפילד", "בקצב הלב", "Space Island One", ובסדרה "Brief Encounters".

ב-1993 שיחק ביוקנן בתפקיד משנה בסרט "Red Hot" בכיכובם של דונלד סאת'רלנד ובלת'זר גטי. ב-1995 השתתף בסרט הטלוויזיה "Witness Against Hitler". ב-1996 כיכב בסרט "The Pale Horse" על פי רומן מאת אגאתה כריסטי בתפקיד מארק איסטברוק. עוד באותה שנה שיחק ביוקנן בדמות אריסטוקרט המפתה את מול פלנדרס בעיבוד של ה-BBC לרומן "מול פלנדרס" מאת דניאל דפו. ב-1999 גילם את פרדי מאסגרייב במיני-סדרה "The Secret" על פי רומן מאת קתרין קוקסון. ב-2009 כיכב בסרט הטלוויזיה "Diverted" של CBC.

קולין ביוקנן הקליט מספר ספרי שמע של רג'ינלד היל בהם "Deadheads" ו-"Exit Lines".

### חיים אישיים
ביוקנן היה נשוי לקים ונולדו להם שתי בנות, קירה ומאיה. הוא אוהד נלהב של מועדון הכדורגל ברמינגהאם סיטי.

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה סקוטים
קטגוריה:בריטים שנולדו ב-1966
אוולין סמואל

**אוולין סמואל** (באסטונית: **Evelin Samuel**, נולדה ב-13 במאי 1975) היא זמרת אסטונית.

## ביוגרפיה
סמואל נולדה בטאלין, היא החלה לשיר בילדות והקליטה שירים באולפנים של הרדיו האסטוני בגיל מוקדם, בסוף שנות השמונים היא הצטרפה לתיאטרון מוזיקלי לילדים שבמסגרתו הופיעה בפסטיבל רוסקילד, פסטיבל מוזיקה שנתי הנערך בדנמרק.

ב-1993 היא הגיעה למקום הרביעי בתחרות לזמרים מתחילים שאורגנה על ידי הטלוויזיה הציבורית האסטונית (ETV) ובאותה שנה היא זכתה במקום הראשון בתחרות שירים בלטית. ב-1997 שימשה כזמרת ליווי באירוויזיון לזמרת מריה ליס אילוס וב-2002 יצא אלבומה הראשון. מאז הצטרפות אסטוניה לאירוויזיון היא ניסתה מספר פעמים להיכנס לתחרות עד שב-1999 הצליחה עם השיר "יהלום של לילה", באירוויזיון שנערך בירושלים הגיעה למקום השישי. לאחר מכן היא ניסתה שוב פעם ללא הצלחה לייצג את מדינתה בתחרות. ב-2000 ו-2006 הכריזה על תוצאות הניקוד האסטוני באירוויזיון.
	
ב-2001 לוהקה לתפקיד פונטי במחזמר עלובי החיים שהועלה בטאלין אך ביטלה את השתתפותה מסיבות אישיות במהלך החזרות. ב-2003 שיחקה את ננסי במחזמר אוליבר! ועל תפקידה זכתה לסיקור חיובי מהתקשורת ובנוסף היא שיחקה במחזה מיס סייגון בהלסינקי.

היא כתבה מספר שירים לילדים וב-2008 יצא ספר הפנטזיה שכתבה "פעם שירד גשם" (Ükskord, kui sadas vihma). ב-2010 החלה לשמש כעורכת האחראית של מגזין הבריאות "בריאות פלוס".

## קישורים חיצוניים

* אוולין סמואל, באתר lendmusic

קטגוריה:משתתפי אסטי לאול
קטגוריה:זמרות אסטוניות
קטגוריה:משתתפי אירוויזיון 1999
קטגוריה:נציגי אסטוניה באירוויזיון
קטגוריה:ילידות 1975
קטגוריה:אסטונים שנולדו ב-1975
טורפניים

ממוזער|Bidyanus bidyanus
**טורפניים** (שם מדעי: Terapontidae) היא משפחת דגים ימיים מסדרת הדקראים. תפוצתם היא במי האוקיינוס ההודי ומערב האוקיינוס השקט בימים רדודים. חלק מהמינים חיים במים מליחים או מים מתוקים, וחלקם אף חיים בהם מבלי לחזור לים. חלק מהמינים חיים גם במפרץ אילת (בעיקר מהסוג *Terapon*).

אורכם מגיע עד 80 סנטימטרים, והם בעלי קוצי סנפיר מגודלים על סנפיר הגב, סנפירי השת ומכסי הזימים. ראשיהם צרים וקטנים יחסית ובעלי עיניים גדולות. מבנה גופם מותאם לשחייה מהירה והאצה בעקבות טרפם הכולל דגים אחרים ומגוון חסרי חוליות, אך גם מיני אצות. חלקם מפוספסים לאורכם. הם חיים בימים רדודים בלהקות קטנות ונוהגים להתחפר בחול.

## סוגים
* *Amniataba*
* *Bidyanus*
*סוג ומין יחיד *Hannia greenwayi*
*סוג ומין יחיד *Helotes sexlineatus*
* *Hephaestus*
*סוג ומין יחיד *Lagusia micracanthus*
* *Leiopotherapon*
* *Mesopristes*
* *Pelates*
*סוג ומין יחיד *Pelsartia humeralis*
* *Pingalla*
*סוג ומין יחיד *Rhynchopelates oxyrhynchus*
* *Scortum*
* *Syncomistes*
* *Terapon*
* *Variichthys*

## קישורים חיצוניים

קטגוריה:טקסונים שתוארו בידי ג'ון ריצ'רדסון
קטגוריה:בעלי חיים שתוארו ב-1842
קטגוריה:דמויי-דקר
פזוניים

**פזוניים** (שם מדעי: Callanthiidae) הם משפחת דגים ימיים קטנה מקבוצת דמויי-דקר שבסדרת הדקראים. במשפחה רק 2 סוגים ובהם 15 מינים. תפוצתם בטבע היא בימי האזור האינדו-פסיפי אך 2 מינים חיים בדרום האוקיינוס האטלנטי, ואף בים התיכון. הם צוללים לעומקים גדולים מאוד בדרך כלל, הרחק מתחום הצלילה הרגילה. למרות מראם הם אינם קרובים לבני תת-משפחת הפזיתיים (Anthiinae) שבמשפחת הדקריים, אך דומים להם בגופם הקטן ובצבעיהם המקושטים. מדמיון זה הם קיבלו את שמם.

אורך דגים אלה 18–60 סנטימטרים והם בעלי עיניים גדולות וסנפירים מקושטים דמויי-מניפה. לצד הזנב יש לעיתים סרט-סנפיר הנמשך מאחורה. דגים אלה ניזונים מפלנקטון ויצורי ים קטנים יותר.

## מיון
*משפחה **פזוניים** (Callanthiidae)
**סוג *Callanthias* - בו 7 מינים
**סוג *Grammatonotus* - בו 8 מינים

## קישורים חיצוניים

קטגוריה:בעלי חיים שתוארו ב-1899
קטגוריה:טקסונים שתוארו בידי ג'יימס אוגילבי
קטגוריה:ערכים שבהם תבנית בריטניקה אינה מתאימה
קטגוריה:דמויי-דקר
Ratchet & Clank Future: A Crack in Time

** Ratchet & Clank Future: A Crack in Time** (בתרגום חופשי לעברית: **ראצ'ט וקלאנק: סדק בזמן**) הוא משחק פלטפורמה שחברת Insomniac פיתחה עבור קונסולת המשחק Playstation 3, וחברת Sony Computer Entertainment הפיצה.

זהו המשחק התשיעי בסדרת משחקי Ratchet & Clank. המשחק מהווה המשך לקודמו וחותם את טרילוגיית Ratchet & Clank Future.

## עלילת המשחק
המשחק ממשיך את עלילת הסיפור מהנקודה בה קודמו הסתיים. לאחר חטיפתו של קלאנק על ידי ה"זונים" בסוף המשחק הראשון בטרילוגיה, ראצ'ט מצליח לאתר את מיקומו של קלאנק ומגלה שד"ר נפריוס אחראי לחטיפתו. במהלך המשחק, ראצ'ט מסייר ברחבי החלל כדי להתאחד שוב עם ידידו, קלאנק, שבינתיים מתעורר במקום אליו נלקח ומגלה עוד פרטים על ייעודו.
## דמויות

## קישורים חיצוניים
* 

קטגוריה:משחקי וידאו משנת 2009
קטגוריה:משחקי פלטפורמות ממוחשבים
קטגוריה:משחקי פלייסטיישן 2
קטגוריה:Ratchet & Clank
יוסי שטרית (זמר)

**יוסי שטרית** (נולד ב-28 באוגוסט 1997) הוא זמר ישראלי השר בסגנון מוזיקה מזרחית, שהתפרסם כאשר השתתף בעונה השנייה של תוכנית המציאות "אקס פקטור ישראל" שם הגיע למקום השני.

## ביוגרפיה
כשהיה בן 14, ניגש שטרית להיבחן לתוכנית הריאליטי "אייל גולן קורא לך". למרות שהפגין כישרון שירה והרשים את השופטים, הוא לא עבר את האודישנים בשל גילו הצעיר.

כשהיה בן 18 הגיע לעונה השנייה של התוכנית "אקס פקטור ישראל", ושם סיים במקום השני בגמר אחרי המנצחת דניאל יפה.

הוא למד בבית ספר רימון במגמה ים תיכונית, ולאחר מכן בקיץ 2016 התגייס לצה"ל.

ב-6 בנובמבר 2017 יצא אלבום הבכורה שלו "שובר את הגבולות". הסינגל הראשון מאלבום זה נקרא "זה לא קל". שיר זה, וכן השירים "חצי רוסייה, חצי מרוקאית" ו-"חתונה" הכלולים באלבום זה, צברו מיליוני צפיות ביוטיוב.

ב-2019 שיחק במחזמר "זה אני" של מאור זגורי את אליהו אליאס, לסירוגין עם בר צברי.

ב-2022 שיחק בסדרה הקומית "שנות ה-90" בתפקיד נתנאל זגורי הפייטן פייטן שפייט בשבת חתן של שלום.

ב2026 השתתף בסדרה ״זגורי אימפריה״ בתפקיד הרב איטו חברו של חיים אלבז בפרק על חייו של אלבז.

## קישורים חיצוניים

## הערות שוליים

קטגוריה:זמרי מוזיקה מזרחית ישראלים
קטגוריה:שחקני מחזות זמר ישראלים
קטגוריה:משתתפי אקס פקטור ישראל
קטגוריה:ישראלים שנולדו ב-1997
הנשף (סרט, 2018)

**הנשף** (באנגלית: **Flawless**) הוא סרט קולנוע דרמה להט"בי ישראלי משנת 2018 שנכתב ובוים על ידי טל גרניט ושרון מימון. בסרט מככבת סתיו סטרשקו בהופעת בכורה קולנועית, עליה הייתה מועמדת לפרס אופיר לשחקנית הראשית הטובה ביותר. סטרשקו היא השחקנית הטרנסג'נדרית הראשונה המועמדת בקטגוריה זו.

הסרט היה מועמד בתחרות הרשמית של פסטיבל טרייבקה היוקרתי בשנת 2019 והוביל את רשימת המועמדים בטקס פרסי אופיר לשנת 2018 עם 12 מועמדויות, מתוכן זכה ב-3 פרסים (ליהוק, איפור ועיצוב תלבושות).

## תקציר העלילה
**עדן** (סתיו סטרשקו) היא נערה מתבגרת ותלמידה חדשה בתיכון, בו היא פוגשת את **טיגיסט** (נצנת מקונן) ו**קשת** (נועם לוגסי). השלוש סובלות מדחייה חברתית ומחליטות לעבור ניתוחים קוסמטיים בשוק השחור בקייב, בתקווה שאלו יגדילו את הפופולריות שלהן ויעזרו להן למצוא דייט חלומי לנשף. בדרך אל הגשמת החלום מגלות טיגיסט וקשת כי לעדן סיבה משלה למסע.

## שחקנים ודמויות

## פרסים ומועמדויות

## הפקה
הסרט הופק על ידי אסנת הנדלסמן-קרן וטליה קלינהנדלר מחברת פאי סרטים ומשה אדרי ולאון אדרי מחברת סרטי יונייטד קינג; הוא יצא בתמיכת קרן הקולנוע הישראלי, המיזם לקולנוע ולטלוויזיה בירושלים, קשת 12, Yes קולנוע ישראלי, המועצה הישראלית לקולנוע, משרד התרבות והספורט ו-MDM Mitteldeutsche Medienförderung.

## קישורים חיצוניים

*
*

; מן הביקורת
*
*
*
*
*
*
*

## הערות שוליים

קטגוריה:סרטי 2018
קטגוריה:סרטים בעברית
קטגוריה:סרטי דרמה ישראליים
קטגוריה:סרטי להט"ב ישראליים
קטגוריה:זוכי פרס אופיר: סרטים
קטגוריה:סרטים על נשף הסיום
קטגוריה:מין ומגדר בקולנוע
קטגוריה:סרטי יונייטד קינג
קטגוריה:טרנסג'נדר בקולנוע
קטגוריה:קייב בקולנוע
קטגוריה:סרטים ישראליים משנת 2018
קטגוריה:סרטי שרון מימון
אקרופומיים

**אקרופומיים** (שם מדעי: Acropomatidae) הם משפחת דגים ימיים מסדרת הדקראים בעלי נהורנות ביולוגית המיוצרת לאורך גופם. דגים אלו חיים בעומק הים באזורים טרופיים עד ממוזגים ברחבי העולם אך לא יורדים הרבה מעל 500 מטרים.

אורכם של הגדולים מביניהם מגיע ל-40 סנטימטרים, אך הם נפוצים יותר באורך 15 סנטימטרים. הם בעלי סנפירי גפיים דקיקים ודמויי-נוצות ובעלי סנפיר גבי קטן שקשקשיו דומים לנוצות. הדגים מחפשים מזון בקרבה לקרקעית הים וניזונים מיצורי ים קטנים יותר.

## סוגים
* *Acropoma* - בו 6 מינים
*סוג ומין יחיד *Doederleinia berycoides*
**Malakichthys* - בו 7 מינים
**Synagrops* - בו 12 מינים
**Verilus* - בו 6 מינים

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1893
קטגוריה:טקסונים שתוארו בידי תאודור גיל
קטגוריה:דמויי-דקר
דוד בייגלמן

**דוד בייגלמן** (באנגלית: **David Beyglman** בפולנית: **Dawid Bajgelman**; 1897–1944) היה מעבד ומלחין יהודי-פולני.

## חייו
בייגלמן נולד במרץ באוסטרובייץ שוויינטוקז'יסקי שבפולין למשפחה של מוזיקאים. בילדותו עבר ללודז' עם משפחתו, שם ניגן עם אביו בתזמורת של תיאטרון זנדברג וב-1912 היה למנהל מוזיקלי של התיאטרון. נוסף לעבודתו כמעבד שירים ומוזיקה לאופרטות יידיש, גם הלחין מוזיקה מקורית. במהלך מלחמת העולם הראשונה המשיך לעסוק בעיבודי מוזיקה לאופרטות. עיבודיו בוצעו בלודז' ובערים אחרות והוא יצא עם להקות נגנים וזמרים לסיורי קונצרטים ברחבי אירופה, דרום אפריקה ודרום אמריקה.

בשנת 1928 התמנה בייגלמן למלחין הבית של קבוצת הרביו הסאטירי-מוזיקלי "אררט", בניהולו של משה פולאוור. לקבוצה זו כתב בייגלמן מספר רב של שירים, שהתחבבו מאוד על הקהל. הוא הלחין מוזיקה גם ללהקות תיאטרון פולניות אחרות, כגון "הזמיר", תיאטרון סטודיו ביידיש שפעל בלודז' וביצע בשנת 1932 את "מסעות בנימין השלישי", על פי מנדלה מוכר ספרים, שלו חיבר את המוזיקה. בשנת 1939 עיבד מחזור ממיטב קטעי האופרטה של אברהם גולדפדן.

עם פרוץ מלחמת העולם השנייה, חזר בייגלמן ללודז', שם ייסד יחד עם פולאוור תיאטרון קטן בגטו המקומי. לתיאטרון זה הרבה להלחין ואף כתב מילים משלו לשירים. אחד משיריו הוא "ציגוינר ליד", "שיר הצועני", המתאר את הטרגדיה של הצוענים שנכלאו בלודז'. עוד כתב לתיאטרון הגטו שני שירים למילים מאת המשורר ישעיהו שפיגל. פעולות התרבות של בייגלמן בגטו לודז' כללו גם ניצוח על קונצרטים, עיבודי מוזיקה והלחנה להצגות רבות, וכן ארגון מקהלה ולהקת מחול.

אשתו של בייגלמן מתה בגטו. עם חיסולו של גטו לודז' באוגוסט 1944, בייגלמן נשלח לאושוויץ. לדברי יונאס טורקוב, לקח עמו כינור ותווי נגינה, בתקווה להינצל. הוא נרצח באושוויץ באוגוסט 1944. בנו שרד והיגר לארצות הברית.

## קישורים חיצוניים

* אתר "מוזיקה ושואה", ביוגרפיה של דוד בייגלמן
* ביוגרפיה של דוד בייגלמן באתר השטעטל הווירטואלי 

## הערות שוליים

קטגוריה:מוזיקאים שנספו בשואה
קטגוריה:מלחיני אופרטה
קטגוריה:מעבדים מוזיקליים
קטגוריה:מוזיקאים שנספו במחנה ההשמדה אושוויץ
קטגוריה:ילידי 1888
קטגוריה:פולנים שנפטרו ב-1944
ארכניים

**ארכניים** (שם מדעי: Cepolidae) הם משפחת דגים מסדרת הדקראים ומתת-סדרת דמויי דקר. זוהי המשפחה היחידה בעל-משפחה **Cepoloidea**.
## מאפיינים
תפוצת דגים אלה היא במזרח האוקיינוס האטלנטי כולל הים התיכון ובמי האזור האינדו-פסיפי עד לחופי אוסטרליה וניו זילנד. הם שוכנים במים בעומק 80–500 מטרים, אך נפוצים במים רדודים יחסית.

הם מגיעים עד לאורך 80 סנטימטרים ובדרך כלל קטנים יותר. צבעם בעל גוונים אדומים, צהובים וחומים והם בעלי ראש קטן וגוף מוארך ומפותל בעל רצועת קשקשים עדינה וצבעונית לאורך גופם עד הזנב הדק.

הם שוכנים על קרקעית הים או חופרים מחילות בחול ויוצאים כשאין טורפים בסביבה לאכול זואופלנקטון.

## מיון
*משפחה **ארכניים** (Cepolidae)
**סוג *Acanthocepola* - בו 4 מינים
**סוג *Cepola* - בו 5 מינים
**סוג *Owstonia* - בו 36 מינים

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1810
קטגוריה:טקסונים שתוארו בידי קונסטנטין סמואל רפינסק
קטגוריה:דמויי-דקר
איקוסטיאוס

ממוזער|200px|איור של צעיר (למעלה) ובוגר (למטה) של הדג
**איקוסטיאוס** (שם מדעי: *Icosteus aenigmaticus*; באנגלית הוא מכונה: Ragfish - "דג סמרטוט") הוא מין של דג גרם מסדרת הדקראים החי במי צפון האוקיינוס השקט בין חופי יפן לקליפורניה והוא המין היחידי במשפחה **איקוסטריים** (Icosteidae) ובתת-סדרה Icosteoidei. יש אפילו חוקרים הרואים בו מין בסדרה עצמאית (Icosteiformes).

זהו דג מוזר ושטוח המזכיר במראהו את בני סדרת הסוליתאים ומבנה השלד שלו מורכב מסחוס ולאורך התבגרותו הוא מאבד את סנפירי האגן שלו ואת סנפיר הגב ומתאים עצמו לחיים על קרקעית הים החולית (בעבר חשבו שהפרטים הבוגרים נחשבים למין שונה). צבעו הוא בעיקר חום כהה, והוא יכול להגיע לאורך של 213 סנטימטרים. הוא נדיר ולא ידוע עליו הרבה אך הוא נידוג למאכל.

דגים צעירים מצויים עד לעומק של 730 מטרים מתחת למים, אך הבוגרים מעמיקים עד 1,420 מטרים בעודם מחפשים מזון כמו רכיכות כמו דיונונים ותמנונים, דגים אחרים ובעיקר מדוזות. הוא עצמו נחטף בידי לווייתני ראשתן ענקיים.

## קישורים חיצוניים

* 

## הערות שוליים

קטגוריה:דקראים
קטגוריה:מקריני סנפיר יחידים בסוגם
קטגוריה:מינים יחידים במשפחתם
קטגוריה:דגי האוקיינוס השקט
אפיגוניים

**אפיגוניים** (שם מדעי: Epigonidae) הם משפחת דגי גרם ימיים מסדרת הדקראים בתוכה 7 סוגים ו-43 מינים. הם שוכני מים עמוקים ברחבי האוקיינוסים הטרופיים ברחבי העולם ומגיעים עד לעומק של 3 ק"מ מתחת פני הים. הם קרוביהם הרחוקים של האפוגוניים.

המין הגדול ביותר במשפחה *Epigonus telescopus* מגיע לאורך 75 סנטימטרים אך מרביתם אינם עולים על 20 סנטימטרים. הם כמעט חסרי צבע ועור, אך בעלי עיניים גדולות המותאמות לתנאי חשיכה ופיות קטנים. גופם מוארך ובעל סנפירים מצוייצים וקטנים והזנב קצר. הם נוטים שלא לשחות הרבה אלא לנוח על הקרקעית ולחפש מזון הכולל יצורי ים קטנים מהם.

חלק ממינים אלה מצויים בים סוף בעומק ומרביתם אינם נראים לאנשים.

## סוגים
*סוג ומין יחיד *Brephostoma carpenteri*
*סוג ומין יחיד *Brinkmannella elongata*
*אפיגון (*Epigonus*)
*סוג ומין יחיד *Florenciella lugubris*
* *Microichthys*
*סוג ומין יחיד *Rosenblattia robusta*
*סוג ומין יחיד *Sphyraenops bairdianus*

## קישורים חיצוניים

קטגוריה:דמויי-דקר
דמויי-שפריר

**דמויי-שפריר** (שם מדעי: Callionymoidei) הם תת-סדרה של דגי גרם ימיים מסדרת הדקראים בתוכה שתי משפחות. על פי כמה חוקרים מדובר בסדרה עצמאית (**Callionymiformes**) הקרובה לאבובנאים.
## מאפיינים
בני הקבוצה מזכירים במראם קברנוניים בעלי לסתות מוארכות ועיניים בולטות כמו של יבשתנים. אורכם מגיע עד 30 סנטימטרים, אבל הם כוללים גם מינים קטנים מאוד. הסנפירים שלהם רחבים ונפרשים לאורך כל גופם. הם גם מקושטים מאוד ובעלי דו-צורתיות זוויגית בין זכרים לנקבות, בצבעיהם וגובה סנפיריהם כשכמה מינים לקחו את זה לקיצוניות כמו המין *Synchiropus rameus*.

תפוצתם היא לחופים טרופיים וממוזגים, וכמה מינים חיים גם בים סוף. הם ניזונים מדגים אחרים וחסרי חוליות המצויים על הקרקעית ובעיקר על שטצדאים, שטרגליים, תולעים, רכיכות כמו צדפות וחלזונות וכמה קווצי עור. חלק מהמינים מכילים רעל בסנפירים.

## מיון
*תת-סדרה **דמויי-שפריר** (Callionymoidei)
**משפחה שפריריים (Callionymidae) - בה 18 סוגים
**משפחה דרקונטיים (Draconettidae) - בה 2 סוגים

## קישורים חיצוניים

*
פט טומי

**פטריק ג'וזף טומי** (באנגלית: **Patrick Joseph Toomey**; נולד ב-17 בנובמבר 1961) הוא פוליטיקאי אמריקאי שכיהן כנציגה של מדינת פנסילבניה בסנאט של ארצות הברית בשנים 2011–2023. טרם בחירתו לסנאט היה איש עסקים ובנקאי בוול סטריט, עד שנבחר לסנאט מטעם פנסילבניה ב-2010 מטעם המפלגה הרפובליקנית. לאחר קריירתו העסקית שכיהן כחבר בית הנבחרים של ארצות הברית מטעם מחוז הקונגרס ה-15 של פנסילבניה במשך שלוש תקופות כהונה, בשנים 1999–2005, אם כי לא התמודד לתקופת כהונה רביעית לאחר שהבטיח לא לכהן למעלה משלוש תקופות כהונה ב-1998.

## ביוגרפיה
פטריק טומי נולד בפרובידנס, בירת רוד איילנד לזוג הורים נוצרים קתולים. בילדותו היה חבר בתנועת הצופים. הוא למד באקדמיית לה-סאלה בפרובידנס, זאת לפני שהיה לבוגר מכללת הרווארד בלימודי ממשל. הוא הועסק כסוחר במטבע, תחילה על ידי בנק כמיקל (Chemical Bank) ולאחר מכן על ידי חברת "מורגן, גרנפל ושות'" בשנים 1984 ו-1986 בהתאמה, עד שהתפטר מן האחרונה ב-1991. הוא הפסיד את המועמדות הרפובליקנית לסנאט של ארצות הברית מטעם פנסילבניה בבחירות צמודות ב-2004. בשנים 2005–2009 הוא כיהן כנשיא מועדון הצמיחה, אשר עוסק בקיצוץ מיסים ונושאים כלכליים אחרים.

לאחר שנבחר למועמד הרפובליקני בבחירות 2010 לסנאט של ארצות הברית בפנסילבניה, נבחר טומי לסנאט ב-2 בנובמבר אותה השנה אחרי שהביס את יריבו מן המפלגה הדמוקרטית, לשעבר אדמירל שלושה-כוכבים בצי ארצות הברית ג'ו ססטק. נכון ל-2018, טומי הוא בעל המשרה הרמה ביותר בפנסילבניה המכהן מטעם המפלגה הרפובליקנית. במהלך כהונתו, ישב טומי בשולחן הממתקים של הסנאט.

בסנאט האמריקאי מכהן טומי בוועדת הבנקאות, השיכון והעניינים האורבניים; ועדת התקציב; ועדת הכספים והוועדה הכלכלית המשותפת של הקונגרס, נוסף על חברויותיו בוועדות משנה. בשנת 2011 הוא שירת גם בוועדה המיוחדת המשותפת להצמצום הגירעון. הוא נבחר מחדש ב-8 בנובמבר 2016, לכהונתו השנייה בסנאט. לאחר בחירתו של דונלד טראמפ לנשיאות ארצות הברית, התנצח איתו טומי לא פעם. כאשר הודיע טראמפ ב-1 במרץ 2018 על כוונתו להטיל מכסי מגן של 25% על פלדה מיובאת ו-10% על אלומיניום, כינה טומי את הנשיא "תימהוני". באותו היום דרש טראמפ להעלות את הגיל המינמלי לרכישת כלי נשק, טומי הציע לצמצם את ההגבלות רק על רכישת רובי סער והראשון הטיח באחרון כי הוא מפחד מאיגוד הרובאים הלאומי.

ב-5 באוקטובר 2020 הכריז טומי כי אין בכוונתו להתמודד לתקופת כהונה שלישית בבחירות 2022. כהונתו תמה ב-3 בינואר 2023.

## קישורים חיצוניים

* 
* 
* 
* 
* 

## הערות שוליים

קטגוריה:אמריקאים ילידי רוד איילנד
קטגוריה:פרובידנס: אישים
קטגוריה:חברי הסנאט של ארצות הברית מפנסילבניה
קטגוריה:חברי בית הנבחרים של ארצות הברית מפנסילבניה
קטגוריה:סנאטורים חברי המפלגה הרפובליקנית
קטגוריה:חברי הקונגרס ה-112 של ארצות הברית
קטגוריה:חברי הקונגרס ה-113 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:אנשי עסקים אמריקאים
קטגוריה:בוגרי בית הספר לממשל באוניברסיטת הרווארד
קטגוריה:אמריקאים ממוצא פורטוגזי
קטגוריה:אמריקאים ממוצא אירי
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:בוגרי תנועת הצופים בארצות הברית
קטגוריה:אמריקאים שנולדו ב-1961
דרקונטיים

**דרקונטיים** (שם מדעי: Draconettidae) הם משפחת דגי גרם מסדרת הדקראים הקרובה לשפריריים. במשפחה זו 2 סוגים ו-15 מינים, 14 מהם בסוג *Centrodraco*.

מיני דגים אלה חיים בימים ממוזגים וטרופיים בכל האוקיינוסים, ובמראם מזכירים מאוד את השפריריים. אלו דגים קטנים מאוד שמגיעים לאורך של עד 12 סנטימטרים. כמו השפריריים הם בעלי דו-צורתיות זוויגית גדולה בה זכרים ונקבות בעלי צבעים בצורות שונות מאוד והזכרים בעלי סנפירים גבוהים יותר. הם בעלי ראשים גדולים, לסתות חזקות וארוכות ובעלי סנפיר גבי דמוי מפרש המשתרע עד לזנב דמוי מניפה. מבנה גופם מוארך.

מינים אלה הם שוכני קרקעית רדודה אך חלקם מגיעים לכמה איים נידחים כמו להוואי. הם ניזונים מחסרי חוליות השוכנים על הקרקעית ומדגיגים.

## מיון
*משפחה **דרקונטיים** (Draconettidae)
**סוג *Centrodraco*
***מין*Centrodraco abstractum*
***מין *Centrodraco acanthopoma*
***מין *Centrodraco atrifilum*
***מין *Centrodraco fidelis*
***מין *Centrodraco gegonipus*
***מין *Centrodraco insolitus*
***מין *Centrodraco lineatus*
***מין *Centrodraco nakaboi*
***מין *Centrodraco oregonus*
***מין *Centrodraco ornatus*
***מין *Centrodraco otohime*
***מין *Centrodraco pseudoxenicus*
***מין *Centrodraco rubellus*
***מין *Centrodraco striatus*
**סוג ומין יחיד *Draconetta xenica*

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1903
קטגוריה:טקסונים שתוארו בידי דייוויד סטאר ג'ורדן
קטגוריה:דמויי-שפריר
עוד יום (שיר של מרגלית צנעני ואיתי לוי)

**עוד יום** הוא סינגל שהוקלט על ידי הזמרת הישראלית מרגלית צנעני ביחד עם הזמר איתי לוי. השיר יצא לאור ב-19 בינואר 2015, תחת חסות של חברת התקליטים "ביג בוס רקורדס", כסינגל שלא מתוך אלבום.

השיר הגיע למקום החמישי במדיה פורסט, וה-36 ברדיו אמצע הדרך.

## רקע וכתיבה
השיר נכתב על ידי אבי אוחיון והולחן והופק על ידי אסף צרויה. השיר הוא מעין בלדה ים-תיכונית, המספרת בתוכה סיפור על כך שאנשים מרגישים "נחותים" לשווא, ובמקום להרגיש זאת, הם צריכים לקום ולהמשיך הלאה. השיר עלה לספוטיפיי, ולשאר רשתות הזרמות המדיה בסמוך לצאתו.

יוסי חרסונסקי סקר את השיר בחיוב, והעניק לו ציון של שלושה כוכבי זהב מתוך חמישה.

## וידאו קליפ
טרם הוציאו השניים את הווידאו קליפ המלא של השיר, העלה איתי לוי לערוץ היוטיוב שלו את האודיו של השיר, המציג את עטיפתו של הסינגל. באודיו מופיעות גם מילותיו של השיר, בנוסף לעטיפת הסינגל בהתחלה.

לשיר הוציאו השניים סרטון קריוקי, המכיל בתוכו את מילותיו של השיר ללא קולם של השניים.

## מיקומי שיא

## קישורים חיצוניים

## הערות שוליים

קטגוריה:שירי מרגלית צנעני
קטגוריה:שירי איתי לוי
קטגוריה:דואטים
קטגוריה:שירים בעברית
קטגוריה:שירים שנכתבו על ידי אבי אוחיון
קטגוריה:שירים שהולחנו על ידי אסף צרויה
קטגוריה:שירים שהופקו על ידי אסף צרויה
קטגוריה:שירים על זמן
מנצחי מרוצים בפורמולה 1

[ממוזער|שמאל|[ג'וזפה פארינה, המנצח הראשון בתולדות אליפות הפורמולה 1]]
אליפות הפורמולה 1 נחשבת לקטגוריה הבכירה במרוצי מכוניות גלגל-פתוח על פי ההגדרות של הפדרציה הבינלאומית לרכב (FIA). קטגוריית הפורמולה 1 נוסדה באופן רשמי בשנת 1946, אך האליפות יצאה לדרכה רק ארבע שנים מאוחר יותר, בשנת 1950. ג'וזפה פארינה היה המנצח הראשון של מרוץ גרנד פרי, כשניצח את מרוץ הבכורה שנערך במסלול סילברסטון, בריטניה. במהלך השנים לקחו חלק במרוצים 782 נהגים, 116 מתוכם השיגו לפחות ניצחון אחד.

לואיס המילטון ניצח 105 מרוצים ומחזיק בשיא הניצחונות לנהג. המרוץ הראשון שניצח המילטון היה גרנד פרי קנדה בעונת 2007. את הניצחון האחרון השיג בגרנד פרי בבלגיה בעונת 2024. ריקארדו פטרזה מחזיק בפער הגדול ביותר בין שני ניצחונות. הוא ניצח את גרנד פרי דרום אפריקה בעונת 1983 וחיכה יותר משש וחצי שנים עד שהשיג את הניצחון הבא בגרנד פרי סן מרינו בעונת 1990. סבסטיאן פטל מחזיק בשיא הניצחונות הרצופים עם תשעה ניצחונות שהושגו במהלך עונת 2013. מקס ורסטאפן הוא המנצח הצעיר ביותר בתולדות האליפות. הוא ניצח את גרנד פרי ספרד בשנת 2016 כשהוא בן 18 שנים ו-227 ימים. לואיג'י פגיולי הוא המנצח המבוגר ביותר. הוא ניצח את גרנד פרי צרפת בשנת 1951 כשהוא בן 53 שנים ו-22 ימים.

## רשימת המנצחים לפי נהג
[ממוזער|שמאל|[לואיס המילטון מחזיק בשיא הניצחונות לנהג עם 105 ניצחונות]]
[ממוזער|שמאל|[מיכאל שומאכר ניצח 91 מרוצים]]
[ממוזער|שמאל|[מקס ורסטאפן המנצח הצעיר ביותר בתולדות האליפות]]
*כל הנתונים מעודכנים ל[[גרנד פרי יפן]] -  עונת [[פורמולה 1 עונת 2026|2026]]*

## ראו גם
* מנצחי מרוצי ספרינט בפורמולה 1

## קישורים חיצוניים
* רשימת המנצחים לפי סדר כרונלוגי

## הערות שוליים

קטגוריה:פורמולה 1
פארניים

**פארניים** (שם מדעי: Pinguipedidae) הם משפחת דגים מסדרת הדקראים המצויים על קרקעית הים בדרך כלל על חוליות או אדמות בוץ ימי. במשפחה זו כמה מיני דגי מאכל חשובים.

תפוצת הפארניים היא באוקיינוס האטלנטי לחופי אמריקה הדרומית, דרום אפריקה וסביב האזור האינדו-פסיפי (כולל ים סוף) עד ליפן במזרח. הם חיים במים רדודים באזורים טרופיים עד ממוזגים.

אורך בני המשפחה 60–90 סנטימטרים והם בעלי גוף מוארך וגלילי המזכיר מראה של שפתוניים או של קברנוניים בצורת סנפיריהם. הם בעלי עיניים גדולות המצויות בקצה הראש ובעלי לסתות גדולות עם שפתיים רחבות. הסנפירים יוצרים מפרש קוצי דק המשתרע עד לזנב. גופם מותאם לשכיבה על הקרקעית.

דגים אלה חיים בבדידות או בקבוצות קטנות וחלק מהנקבות משתנות במשך חייהם לזכרים, מה שגם מזכיר שפתניים. לבני שני הזוויגים יש בהרבה מקרים הבדלים גדולים במראם. למזונם הם חוטפים רכיכות ודגים אחרים החיים על הקרקעית.

## מיון
*משפחה **פארניים** (Pinguipedidae)
**סוג ומין יחיד *Kochichthys flavofasciatus*
**סוג *Parapercis*
**סוג *Pinguipes*
**סוג ומין יחיד *Prolatilus jugularis*
**סוג *Pseudopercis*
**סוג ומין יחיד *Ryukyupercis gushikeni*
**סוג ומין יחיד *Simipercis trispinosa*

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1860
קטגוריה:טקסונים שתוארו בידי אלברט גינטר
קטגוריה:דמויי-אצטגנון
קרייזלר סאנבים

**קרייזלר סאנבים** (באנגלית וצרפתית: **Chrysler Sunbeam**, קרוי גם: **Talbot Sunbeam** (בין השנים 1979-1981), **Talbot-Simca Sunbeam**) היא מכונית סופרמיני, 3 דלתות הצ'בק, מתוצרת יצרנית הרכב **קרייזלר אירופה**  (חברת בת של קרייזלר) באמצעות יצרנית הרכב הסקוטית "קבוצת רוטס" ("Rootes Group" ), אשר יוצרה בין השנים 1977–1981.

## קרייזלר סאנבים

* 3 דלתות האצ'בק
* מנוע בנזין
* מנוע הנעה אחורית
* מערכת חשמל - 12 וולט
* מכל דלק: 45.5 ליטר
* תאוצה בין 0 - 100 קמ"ש היא 7.4 שניות (מנוע 2,172 סמ"ק
* דגם ה"קרייזלר סאנבים" התבסס על דגם ה-"Hillman Avenger" 
### מכוניות ביצועים (Performance car) מדגמי "קרייזלר סאנבים"

בשנת 1978 פותחו 2 דגמי ספורט של "קרייזלר סאנבים" מסוג "Hot hatch"  :"Sunbeam Ti" ו-"Sunbeam Lotus". 

בדגם "Sunbeam Ti" הורכב מנוע 1,598 סמ"ק המפיק 101 כ"ס, בדגם "Sunbeam Lotus" הורכב מנוע 2,172 סמ"ק המפיק 152 כ"ס.

## תמונות

קובץ:Talbot sunbeam lotus.jpg | "קרייזלר סאנבים" בדגם הספורט "Talbot sunbeam lotus"
קובץ:Chrysler Sunbeam Glasgow Transport Museum.jpg | "קרייזלר סאנבים" 
קובץ:Chrysler Sunbeam --) (1815630289).jpg | "קרייזלר סאנבים" 
קובץ:Chrysler Sunbeam back on the shelf in Glasgow.JPG | "קרייזלר סאנבים" 
קובץ:1978 Chrysler Sunbeam GL Automatic (16403950373).jpg | "קרייזלר סאנבים", דגם "GL", שנת 1978 
קובץ:Chrysler Sunbeam Start Ramp (12159530265).jpg | "קרייזלר סאנבים" בגרסת ספורט, במרוץ ראלי מונטה קרלו בשנת 2014
קובץ:Talbot Sunbeam Lotus first reg August 1980 2172cc.JPG | טלבוט סאנבים לוטוס, שנת 1980


## ראו גם
* קרייזלר
* טלבו

## לקריאה נוספת
*  "קרייזלר סאנבים" - תמונות

## קישורים חיצוניים

* 
* 

## הערות שוליים

קטגוריה:מכוניות סופרמיני
קטגוריה:דגמי מכוניות שהושקו ב-1977
קטגוריה:כלי רכב המיוצרים בסקוטלנד
קטגוריה:רכבי קרייזלר
ליילנד P76

**ליילנד P76** (באנגלית: **Leyland P76**) היא מכונית סלון  מתוצרת **ליילנד אוסטרליה** ("British Motor Corporation (Australia)" ), חברת בת של **British Leyland**  אשר יוצרה בין השנים 1973–1975 באוסטרליה ובניו זילנד.

יוצרו 18,007 יחידות.

## תצורות "ליילנד P76"

* 4 דלתות - סדאן
* 3 דלתות - קופה
* 5 דלתות - סטיישן

## דגמי "ליילנד P76"
,
* "Deluxe" - יוצרו 8,169 יחידות
* "Super" - יוצרו 7,462 יחידות
* "Executive" - יוצרו 2,376 יחידות

## תאוצות "ליילנד P76"
* בין 0-100 קמ"ש היא 15.3 שניות (דגם 2,623 סמ"ק, תמסורת ידנית - 3 מהירויות)
* בין 0-100 קמ"ש היא 15.4 שניות (דגם 2,623 סמ"ק, תמסורת ידנית - 4 מהירויות)
* בין 0-100 קמ"ש היא 16.5 שניות (דגם 2,623 סמ"ק, תמסורת אוטומטית - 3 מהירויות)
* בין 0-100 קמ"ש היא 10.7 שניות (דגם 4,416 סמ"ק, תמסורת ידנית - 3 מהירויות)
* בין 0-100 קמ"ש היא 10.3 שניות (דגם 4,416 סמ"ק, תמסורת ידנית - 4 מהירויות)
* בין 0-100 קמ"ש היא 10.5 שניות (דגם 4,416 סמ"ק, תמסורת אוטומטית - 3 מהירויות)

## תמונות

קובץ:1974 Leyland P76 Executive (15500331156).jpg  | "ליילנד P76" - סדאן, דגם "Executive", שנת 1974 
קובץ:1974 Leyland Force 7V coupe (6108207441).jpg | "ליילנד P76", שנת 1974 - קופה 
קובץ:1974 Leyland Force 7V coupe (6108766470).jpg | "ליילנד P76", שנת 1974 - קופה 
קובץ:1975 Leyland Force 7V coupe (21075789324).jpg | "ליילנד P76", שנת 1975  - קופה
קובץ:1974 Leyland P76 (40717561490).jpg | "ליילנד P76" - סדאן, שנת 1974 
קובץ:1974 Leyland P76 Deluxe sedan (6108255041).jpg | "ליילנד P76" - סדאן, דגם "Deluxe", שנת 1974 
קובץ:1973 Leyland P76 Deluxe (21445966604).jpg | "ליילנד P76" - סדאן, שנת 1973 
קובץ:1973 Leyland P76 Super 6 sedan (8185987324).jpg | "ליילנד P76", שנת 1973 
קובץ:1973 Leyland P76 Executive sedan (6108175703).jpg | "ליילנד P76", שנת 1973 
קובץ:Leyland P76 - Clarendon.JPG | "ליילנד P76" 
קובץ:1974 Leyland P76 Super station wagon prototype (9603554962).jpg | "ליילנד P76", שנת 1974 - סטיישן 
קובץ:1974 Leyland P76 Super station wagon prototype (9603547518).jpg | "ליילנד P76", שנת 1974 - סטיישן 
קובץ:1974 Leyland P76 Adelphi Cabs (22051699075).jpg | "ליילנד P76", שנת 1974 - מבט לתא הנהג 
1974 Leyland P76 Super Targa Florio (21864680829).jpg | "ליילנד P76", שנת 1974 - מבט לתא הנהג 
קובץ:1975 Leyland Force 7V coupe (21150109532).jpg  | "ליילנד P76", שנת 1974 - קופה - מבט למושבים האחוריים 
קובץ:1975 Leyland Force 7V coupe (20972205140).jpg | "ליילנד P76", שנת 1974 - קופה - מבט לתא הנהג 


## לקריאה נוספת
*  דגמי "ליילנד P76"  - תמונות&tbm=isch&source=iu&ictx=1&fir=6eDCfZEIwCN7tM%253A%252CwB4S2hCTxjEFZM%252C_&usg=AFrqEzfArEqNDNEeQErJiIV-gDGktP6rSw&sa=X&ved=2ahUKEwjS7c75uLfdAhWPJlAKHVm1DQUQ9QEwA3oECAQQCA#imgrc=6eDCfZEIwCN7tM:)

## קישורים חיצוניים

* 
* 

## הערות שוליים

קטגוריה:מכוניות סלון
קטגוריה:מכוניות קופה
קטגוריה:מכוניות סטיישן
קטגוריה:דגמי מכוניות שהושקו ב-1973
קטגוריה:כלי רכב המיוצרים באוסטרליה
קטגוריה:כלי רכב המיוצרים בניו זילנד
P76
ישראל באירוויזיון הילדים 2012

**[[ישראל באירוויזיון הילדים|ישראל]] ב[[אירוויזיון הילדים 2012]]** השתתפה באמסטרדם, הולנד. זאת הייתה הופעת הבכורה של ישראל באירוויזיון הילדים. רשות השידור הייתה אחראית להשתתפותה הראשונה של ישראל ב-2012.

## לפני אירוויזיון הילדים
ב-10 ביולי 2012 הודיעה רשות השידור כי היא תשתתף בתחרות אירוויזיון הילדים. ישראל הייתה אחת משלוש המדינות שהשתתפו לראשונה בשנה זו לצד אלבניה ואזרבייג'ן.

ב-13 באוקטובר נודע כי Kids.il  ייצגו את ישראל באירוויזיון הילדים באמסטרדם, עם השיר "Let the Music Win" מילות השיר חלקן בעברית, באנגלית, בצרפתית וברוסית.

## באירוויזיון הילדים
ב-15 באוקטובר הוגרלו סדר ההופעות של המדינות לתחרות. ישראל הייתה השישית בסדר ההופעה, אחרי רוסיה ולפני אלבניה. בשנה זו הוחלט שכל המדינות יקבלו 12 נקודות בתחילת ההצבעה וזאת מהסיבה שלא יקרה מצב שמדינה תקבל 0 נקודות בתום ההצבעה. בתום ההצבעה, ישראל קיבלה 68 נקודות והגיעה למקום ה-8 מתוך 12 מדינות שהשתתפו.

### ניקוד

#### נקודות שהוענקו לישראל

#### נקודות שהוענקו על ידי ישראל

## ראו גם
* אירוויזיון הילדים 2012
* ישראל באירוויזיון הילדים

## קישורים חיצוניים

* 
* 
* 
* 
* 
* 
* 

## הערות שוליים

קטגוריה:ישראל באירוויזיון הילדים
קטגוריה:2012 בישראל
קטגוריה:2012 במוזיקה
FPV F6

**FPV F6** היא מכונית משפחתית גדולה המוגדרת "מכונית שרירים", מתוצרת יצרנית הרכב האוסטרלית **Ford Performance Vehicles** , חברת בת של קונצרן הרכב **[[פורד]]** אשר יוצרה בין השנים 2004–2014.

דגם "FPV F6" התבסס על דגם "Ford Falcon XR6 Turbo sports sedan".

## תצורות
* 4 דלתות - סדאן
* 2 דלתות - טנדר

## סדרות
* "BA MKII" (יוצר בין השנים 2004 - 2005)
* "BF MKI" (יוצר בין השנים 2005 - 2006)
* "BF MkII" (יוצר בין השנים 2006 - 2008)
* "FG MKI" (יוצר בין השנים 2008 - 2011)
* "FG MKII" (יוצר בין השנים 2011 - 2014, מחיר היחידה בשנת 2012 עמד על 64,890 דולר)

## תמונות

קובץ:2011 Ford FG FPV F6 Sedan (19912619985).jpg | דגם "FPV F6", שנת 2011
קובץ:FPV F6 Typhoon (31266555475).jpg | דגם "FPV F6" מודל "Typhoon" מסדרת (BF)
קובץ: Raptor 210 FPV Falcon F6-310 Typhoon - Flickr - Highway Patrol Images.jpg | דגם "FPV F6" מודל "Typhoon" מסדרת (BF)
קובץ:Performance Suspension FORD FG AUSTRALIA.jpg | דגם "FPV F6"
קובץ:FPV FG F6.jpg | דגם "FPV F6"
קובץ: FPV Falcon F6 310 Typhoon Turbo Strikeforce Taipan - Flickr - Highway Patrol Images.jpg | דגם "FPV F6" מודל "Typhoon" מסדרת (BF)
קובץ:FPV FG F6 (3).jpg | דגם "FPV F6"
קובץ:FPV F6 Typhoon (38928887501).jpg | דגם "FPV F6" מודל "Typhoon" מסדרת (BF)
קובץ:2005-2006 FPV F6 Typhoon (BF) sedan 02.jpg | דגם "FPV F6" מודל "Typhoon" מסדרת (BF)
קובץ:2005-2006 FPV F6 Typhoon (BF) sedan 01.jpg | דגם "FPV F6" מודל "Typhoon" מסדרת (BF)



קובץ:FPV F6 (FG) ute.jpg | דגם "FPV F6" - טנדר



קובץ:Traffic and Highway Patrol Command (TRF 214) FPV F6 (FG) at Wagga Wagga.jpg | דגם "FPV F6" - ניידת משטרה
קובץ:Traffic and Highway Patrol Command (TRF 215) FPV F6 (FG) at Wagga Wagga.jpg | דגם "FPV F6" - ניידת משטרה


## קישורים חיצוניים

* 

## הערות שוליים

קטגוריה:דגמי מכוניות שהושקו ב-2004
קטגוריה:טנדרים
קטגוריה:כלי רכב המיוצרים באוסטרליה
קטגוריה:מכוניות משפחתיות
קטגוריה:מכוניות שרירים
קטגוריה:רכבי פורד
חוטוניים

**חוּטוֹנִיִּים** (שם מדעי: **Trichonotidae**) הם משפחת דגים מסדרת הדקראים ובתוכה סוג יחיד - **חוּטוֹן** (*Trichonotus*) בו 10 מינים החיים בימים טרופיים רדודים ברחבי האזור האינדו-פסיפי. דגים אלה הם קרובי משפחה של הצלופחוליים ודומים להם.

אורכם של החוטוניים 10–20 סנטימטרים וגופם דק ומפותל באופן המזכיר חוט ומכאן שמם. יש להם סנפירים קטנים ודקים, גופים צבועים ומנוקדים וראשים מוארכים בעלי עיניים גדולות ולסתות ארוכות עם שפתיים בולטות. לזכרים יש כמה קרני סנפיר בולטות מאחורי עורפם הניצבות מעל הגוף.

הזכרים נמצאים בקרבת הרמון של נקבות והם מצויים בקרבת הקרקעית, שוכבים רוב זמנם. לעיתים הם עולים להיזון מזואופלנקטון ושוחים עד 3 מטרים מעל הקרקעית. הם לא מתרחקים לעולם מהחול הקרקעי.

## מינים
* *Trichonotus arabicus*
* * Trichonotus blochii*
* *Trichonotus cyclograptus*
* *Trichonotus elegans*
* *Trichonotus filamentosus*
* *Trichonotus halstead*
* *Trichonotus marleyi*
*חוּטוֹן נִיקִי (*Trichonotus nikii)*
* *Trichonotus setiger*
* *Trichonotus somaliensis*

## קישורים חיצוניים

קטגוריה:בעלי חיים שתוארו ב-1801
קטגוריה:דמויי-אצטגנון
קטגוריה:משפחות מונוטופיות
קטגוריה:טקסונים שתוארו בידי יוהאן גוטלוב שניידר
קטגוריה:טקסונים שתוארו בידי מרקוס אליעזר בלוך
גרייט וול סיילור

**גרייט וול סיילור** הוא טנדר מתוצרת יצרנית הרכב הסינית גרייט וול מוטורס אשר יוצר בין השנים 2001–2008.

דגם ה-גרייט וול סיילור התבסס על הדור השלישי של האיסוזו פאסטר.

הטנדר יוצר בתצורת 2 דלתות ובתצורת קבינה כפולה עם 4 דלתות, כאשר מאחור קיימת אפשרות לארגז פתוח או סגור. כמו כן יוצר בהדגם עם מנוע בעל הנעה אחורית ומנוע בעל הנעה כפולה (4X4).

## תמונות

קובץ:Great Wall Sailor facelift II China 2017-03-29.jpg| דגם "גרייט וול סיילור"
קובץ:Great Wall Sailor 02.JPG | דגם "גרייט וול סיילור"
קובץ:Great Wall Sailor 01.JPG | דגם "גרייט וול סיילור"
קובץ:Great Wall Sailor pickup.JPG | דגם "גרייט וול סיילור" - ארגז מטען סגור


## קישורים חיצוניים

* 
* 

## הערות שוליים

קטגוריה:טנדרים
קטגוריה:רכבי שטח ופנאי גדולים
קטגוריה:דגמי מכוניות שהושקו ב-2001
קטגוריה:כלי רכב המיוצרים בסין
סיילור
סנט פנקראס רנסאנס לונדון הוטל

**סנט פנקראס רנסאנס לונדון הוטל** (בקצרה: **מלון סנט פנקראס**; באנגלית: **St. Pancras London, Autograph Collection Hotel**) הוא בית מלון בבעלות רשת המלונות מריוט השוכן ברובע קמדן, לונדון בירת הממלכה המאוחדת. 

המלון שמהווה את חזית תחנת הרכבת סנט פנקראס, נפתח בשנת 2011 על רוב שטחו של מבנה מלון מידלנד גרנד הוטל ההיסטורי שפעל במקום מ-1873 ועד 1935 ומאז ועד 1980 שימש כמשרדי הרכבת.

המבנה תוכנן בידי ג'ורג' גילברט סקוט, וגובהו של מגדל השעון שלו, 82 מטרים.

## היסטוריה
### מידלנד גרנד הוטל

## קישורים חיצוניים

* 

קטגוריה:לונדון: בתי מלון
קטגוריה:קמדן
קטגוריה:מבנים שתכנן ג'ורג' גילברט סקוט
חרוטשיניים

**חֲרוּטְשִׁנִּיִּים** (שם מדעי: **Champsodontidae**) הם משפחת דגים מתת-סדרת דמויי-אצטגנון שבסדרת הדקראים ובתוכה סוג יחיד - **חֲרוּטְשֵׁן** (*Champsodon*; מלטינית: "champsai" - תנין "odous " - שן, כלומר בעלי שיני-תנין) בו 13 מינים החיים במי האזור האינדו פסיפי בימים רדודים טרופיים עד לעומק 1,120 מטרים.

אלו דגים קטנים באורך 7–14 סנטימטרים והם בעלי לסתות גדולות מלאות שיניים חדות הדומות לשיני תנינים, ומהם קיבלו את שמם. גופם מוארך ובעל סנפירים קטנים מצוייצים, סנפיר גב כמעט שלא בולט וכמה סנפירי גפיים ארוכים והזנב דק ושטוח. הם מותאמים לישיבה על הקרקעית ולהמתנה לטרף כמו דגים קטנים וחסרי חוליות שונים.

## מינים
* *Champsodon atridorsalis*
* חֲרוּטְשֵׁן הַכַּף (*Champsodon capensis*)
* *Champsodon fimbriatus*
* *Champsodon guentheri*
* *Champsodon longipinnis*
* *Champsodon machaeratus*
* *Champsodon nudivittis*
*חֲרוּטְשֵׁן עֻמַאן (*Champsodon omanensis*)
* *Champsodon pantolepis*
* *Champsodon sagittus*
* *Champsodon sechellensis*
* *Champsodon snyderi*
* *Champsodon vorax*

## קישורים חיצוניים

קטגוריה:בעלי חיים שתוארו ב-1867
קטגוריה:טקסונים שתוארו בידי אלברט גינטר
קטגוריה:דמויי-אצטגנון
דגחוליים

**דַּגְחוֹלִיִּים** (שם מדעי: Creediidae) הם משפחת דגים מתת-סדרת דמויי-אצטגנון שבסדרת הדקראים החיים על קרקעית הים באזורים טרופיים. הם חיים בחופי האוקיינוס ההודי והאוקיינוס השקט בין מזרח אפריקה להוואי ומצויים גם בים סוף.

אלו דגים קטנים מאוד באורך של 3–8 ס"מ ובעלי גוף מוארך בעל ציצות סנפירים דקים, רעמת סנפירים מעל גופם ומתחת עד הזנב וזנב דק ושטוח. הלסתות מוארכות והם בעלי עיניים בולטות בקדמת ראשם המזכירות עיני זיקית. הם חיים במאורות בחוליות במים הרדודים עד לחופים עצמם, אליהם הם מגיעים עם הגלים. הם יוצאים מהמאורות שלהם רק כשאין אויבים לחפש טרף הכולל בעיקר זואופלנקטון.

## מיון
*משפחה **דגחוליים** (Creediidae)
**סוג ומין יחיד *Apodocreedia vanderhorsti*
**סוג *Chalixodytes*
**סוג *Creedia*
**סוג *Crystallodytes*
**סוג *Limnichthys*
**סוג ומין יחיד *Myopsaron nelsoni*
**סוג ומין יחיד *Schizochirus insolens*
**סוג ומין יחיד *Tewara cranwellae*

## קישורים חיצוניים

קטגוריה:בעלי חיים שתוארו ב-1899
קטגוריה:טקסונים שתוארו בידי אדגר רייבנסווד וייט
קטגוריה:דמויי-אצטגנון
התערוכה העולמית של פריז (1855)

[250px|ממוזער|שמאל|פתיחת התערוכה בארמון התעשייה במעמד [נפוליאון השלישי]]
250px|ממוזער|שמאל|ארמון התעשייה
**התערוכה העולמית של פריז** (בצרפתית: **Exposition Universelle** או, רשמית: *Exposition Universelle des produits de l'Agriculture, de l'Industrie et des Beaux-Arts de Paris 1855*, "התערוכה העולמית למוצרי חקלאות, תעשייה ואמנות יפה של פריז 1855") הייתה התערוכה העולמית הראשונה שנערכה בפריז והשנייה בעולם, לאחר "התערוכה הגדולה" שנערכה בלונדון ב-1851 והיוותה לה מודל. התערוכה התקיימה לאורך שדרות שאנז אליזה בין ה-15 במאי ל-15 בנובמבר 1855 וביקרו בה למעלה מ-5 מיליון איש. השריד הפיזי היחיד למבנים שאכלסו אותה הוא Théâtre du Rond-Point בפינת שאנז אליזה ושדרות פרנקלין דלאנו רוזוולט. מוזיאון הגרנד פלה הממוקם בין נהר הסן לשדרות, הוקם על חורבותיו של המבנה המרכזי של התערוכה, "ארמון התעשייה" (*Palais de l'Industrie*).

## היסטוריה
הקיסר נפוליאון השלישי ביקש להוכיח לעולם שהאימפריה הצרפתית אינה נופלת מן האימפריה הבריטית. וכך, כפי שלונדון ארגנה את התערוכה הגדולה, יכולה גם פריז לארח תערוכה גדולה לא פחות. התערוכה אירחה ביתנים מ-27 מדינות וקולוניות צרפתיות באפריקה ובאוקיינוס השקט. המבנה המרכזי והגדול ביותר היה "ארמון התעשייה" (*Palais de l'Industrie*) הענק (260 מטרים ארכו ו-105 רוחבו) ששיכן מכונות והמצאות תעשייתיות במבנה דמוי "ארמון הבדולח" שכיכב בתערוכה הגדולה בלונדון. המבנה לא הושלם למעשה לחלוטין עם פתיחת התערוכה והאוורור שבו היה לקוי, כך הקהל הרב שנהר אליו סבל מחום רב.

ביתן האמנויות היפות הוקם ב-Avenue Montaigne, בין נהר הסן לשדרות שאנז אליזה והוצגו בו בין היתר מיצירותיהם של ז'אן-אוגוסט-דומיניק אנגר, אז'ן דלקרואה, ויליאם הולמן האנט וג'ון אוורט מיליי.

לקראת פתיחת התערוכה נבנה גשר האינווליד.

בין ה-20 ל-22 באוגוסט ערכה המלכה ויקטוריה ביקור בתערוכה.

## קישורים חיצוניים

* אודות התערוכה באתר מרכז התערוכות העולמיות
*  The Paris Exposition Universelle of 1855 by Arthur Chandler, Reproduced from World's Fair magazine, Volume VI, Number 2, Copyright 1986, World's Fair, Inc
* דו"ח על התערוכה מ-1855 
* בילי מלמן, 

## הערות שוליים

קטגוריה:פריז: היסטוריה
קטגוריה:הקיסרות השנייה
1855
קטגוריה:1855
תלתוניים

ממוזער|Enneapterygius senoui
**תִּלְתּוֹנִיִּים** או **תִּלְתָּנִיתִיִּים** (שם מדעי: Tripterygiidae) היא משפחת דגים קטנים מסדרת הדקראים המזכירים במראם את הקרנוניים. הם נפוצים בכל האוקיינוסים בימים ממוזגים וטרופיים ובשוניות אלמוגים. במשפחה 30 סוגים.

לדגים אלה ישנם סנפירי גב דמויי-מפרש המפוצלים לשלושה חלקים ראשיים ומכאן שמם (תלת-אונותיים - בעלי שלוש אונות). הם בעלי סנפירי חזה גדולים וזנב דק. המין הגדול שבהם *Notoclinus fenestratus* מגיע לאורך 20 סנטימטרים, אך רובם אינם עולים על 6 סנטימטרים. רובם צבעוניים ובעלי פסים לאורכם, אך אחרים בעלי צבעי הסוואה המתלבשים בנוף השוניות או הסלעים בהם הם חיים, לא הרחק מהחוף. דגים אלה בעלי דו-צורתיות זוויגית בה הזכרים גדולים ומקושטים מהנקבות.

הם ניזונים מחסרי חוליות שהם חוטפים בין הסלעים ובורחים אל בין הסדקים ברגע שטורף מתקיף אותם. הם מאוד טריטוריאליים ויתקפו כל תלתון שיסיג את גבולם.

## סוגים

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1931
קטגוריה:טקסונים שתוארו בידי גילברט פרסי וויטליי
קטגוריה:דמויי-קרנון
דן מדען: הסרט

**דן מדען: הסרט** (באנגלית: **Sid the Science Kid: The Movie**, "סיד ילד המדעים: הסרט") הוא סרט הנפשה ממוחשבת טלווזיוני לילדים משנת 2013, מסוגת הרפתקאות, מדע בדיוני וקומדיה. הסרט מבוסס על סדרת ההנפשה הממוחשבת האמריקאית "דן מדען", ששודרה לראשונה בשנת 2008 והופצה ברחבי העולם. הסרט בוים על ידי קירק אר טאצ'ר, נכתב על ידי בראדלי צווייג, והולחן על ידי מייק הימלסטיין ובראט פרי. הפקת הסרט נעשתה על ידי חברת ג'ים הנסון.  

הסרט עוקב אחר דן ודניאלה, אשר משתתפים בתחרות וזוכים עם עוד זוג ילדים לבקר במוזיאון המדע המודרני והחדש, לפני פתיחתו לציבור. במהלך הביקור הם פוגשים חברים חדשים ומטפלים בבעיות שקוראות במוזיאון בשביל שיפתח בזמן.  

הסרט שודר לראשונה בארצות הברית ב-25 במרץ 2013 בדיבוב לאנגלית. בישראל הסרט שודר לראשונה בערוץ לוגי ב-8 באוקטובר 2014 בדיבוב לעברית. אורך הסרט הוא כ-75 דקות.

## תקציר העלילה
הסרט עוקב אחר דן ודניאלה, אשר משתתפים בתחרות וזוכים עם עוד זוג ילדים לבקר במוזיאון המדע המודרני והחדש, לפני פתיחתו לציבור. בביקור דן ודניאלה פוגשים חברים חדשים, ביניהם יאנגיאנג, ניוניו ובוביבוט. במהלך הביקור, באחד הרובוטים של המוזיאון נהייתה תקלה, דבר שגרם להרס במוזיאון. בסרט רואים איך החברים מנסים לטפל בבעיות במוזיאון בשביל שיוכל להיפתח בזמן.

## דמויות ומדבבים
במאי הדיבוב של הסרט בעברית היה דן שצברג, ומפיקת הדיבוב הייתה יעל אללוף.

## הפקה
ב-26 במרץ 2012, הודיעה חברת ג'ים הנסון על יצירת הסרט ושכריסטופר לויד, כוכב טרילוגיית הסרטים "בחזרה לעתיד", ידבב בסרט את ד"ר בונאבודון. כמו בסדרה, גם כאן השתמשו בתהליך לכידת תנועה. הסרט משמש כסיום הסדרה.

## קישורים חיצוניים

## הערות שוליים

קטגוריה:סרטי טלוויזיה אמריקאיים
קטגוריה:סרטי הנפשה אמריקאיים
קטגוריה:סרטי הרפתקאות אמריקאיים
קטגוריה:סרטי קומדיה אמריקאיים
קטגוריה:סרטי מדע בדיוני אמריקאיים
קטגוריה:סרטים באנגלית
קטגוריה:סרטי 2013
קטגוריה:סרטים מבוססי סדרות טלוויזיה
קטגוריה:סרטי ילדים
הופמניאדה

**"הופמניאדה"** (ברוסית: **Гофманиа́да**) הוא סרט רוסי סטופ מושן באורך מלא בהפקת סויוזמולטפילם, על בסיס שלושה סיפורים של ארנסט תיאודור הופמן — "צאכס הקטן", "קדרת הזהב" ו"איש החול". בסרט, ישנה הקבלה בין העולם הדמיוני של יצירות הופמן לבין עבודתו כעובד ממשלה, מידע אשר נלמד מתוך מכתביו ויומניו. הפקת הסרט נמשכה 17 שנים, משנת 2001 עד 2018.

תחילה האולפנים עבדו על החלק הראשון, סרט קצר באורך 30 דקות, שנקרא "ורוניקה" והושלם בשנת 2010. החלק השני, "הופמן וסודות השען" שהושלם בשנת 2018. בכורת הסרט נערכה ב-11 באוקטובר 2018.

בשנת 2019, הסרט זכה בפרס סרט האנימציה הטוב של השנה בטקס פרסי נשר הזהב הרוסי ה-17.
## מדבבים
*ולדימיר קושבוי - ארנסט הופמן \ אנסלם
*אלכסיי פטרנקו - איש החול \ המשפטן קופליוס
*פאבל ליובימצב - פאולמן \ תוכי חשאי
*אנה ארטמונובה - סרפנטינה \ ורוניקה \ אולימפיה
*סלאבה פולונין - הכומר המזויף
*אלכסנדר לנקוב - המכשפה
*אלכסנדר שירווינדוט - לינדורסט \ הסלמנדר

## קישורים חיצוניים

* , קדימון הסרט
## הערות שוליים

קטגוריה:סרטי אנימציה בסטופ-מושן
קטגוריה:זוכי פרס נשר הזהב הרוסי
חוסאם זומלוט

**חוסאם זומלוט** (בערבית: **حسام زملط**; נולד בשנת 1973) היה שגריר הרשות הפלסטינית בארצות הברית. זומלוט מונה לתפקידו בחודש מרץ 2017 וייצג את הרשות הפלסטינית בתפקידים דיפלומטיים שונים בממלכה המאוחדת מאז שנת 2003. ב-2018 מונה לשגריר בממלכה המאוחדת.

## קורות חייו
זומלוט נולד במחנה הפליטים שאבורה, בדרום רצועת עזה. לאחר סיום לימודי התיכון עזב את רצועת עזה ולמד באוניברסיטת ביר זית בתקופת האינתיפאדה הראשונה והסכמי אוסלו, אז שימש כנציג פת"ח במועצת הסטודנטים. הוא סיים לימודי תואר ראשון בכלכלה ומדע המדינה.

בין השנים 1996–1999 עבד באומות המאוחדות כיועץ כלכלי במשרד המתאם המיוחד מטעם האומות המאוחדות לתהליך השלום במזרח התיכון, שם שימש בהכשרת אנשי צוות ובתאום בין המדינות התורמות לרשות הפלסטינית ועסק בחיבור דו"חות מטעם המתאם. בשנת 1999, לאחר שקיבל מלגה מממשלת בריטניה, החל ללמוד בלונדון סקול אוף אקונומיקס, שם סיים תואר שני בלימודי פיתוח (Development Studies) בתחום מדעי החברה והתמקד בנושאי סיוע לפיתוח מדינות נחשלות. הוא המשיך בלימודי דוקטורט באוניברסיטת לונדון שם חקר "תוכניות בין-לאומיות בונות שלום" וסיים את לימודיו בשנת 2007.

החל משנת 2003 ועד 2008, עוד בעת שהיה סטודנט בלונדון, עבד בשגרירות הרשות הפלסטינית בעיר. בין השנים 2008–2010 היה בלימודי פוסט-דוקטורט באוניברסיטת הרווארד. לאחר סיום שהותו בארצות הברית שב ללונדון והתמנה לממונה על היחסים בשגרירות הרשות הפלסטינית בלונדון. בשנת 2010 שב לרשות הפלסטינית לבקשת נשיא הרשות מחמוד עבאס. תחילה עבד במחלקה הבין-לאומית של פת"ח ואחר כך שימש כשליח בין-לאומי מיוחד וכיועץ אסטרטגי בלשכת הנשיא. מאז ינואר 2011 ועד התמנותו לשגריר בוושינגטון די. סי. עמד בראש המשלחת הפלסטינית ליחסים בין-לאומיים. זומלוט הוא חלק מדור הצעירים של הפת"ח ונבחר למועצת הפת"ח זמן קצר טרם התמנה לשגריר.

בתחילת מרץ 2017 מונה לשגריר הרשות הפלסטינית בארצות הברית.
ב-9 בספטמבר 2018 הודיע הממשל האמריקאי כי החליט לסגור את השגרירות הפלסטינית בארצות הברית וזאת בתוך חודש ימים.
בתור השגריר הפלסטיני בלונדון, זומלוט סירב לגנות את הטבח בנווה יעקב, ינואר 2023 בירושלים.

## קישורים חיצוניים

## הערות שוליים

קטגוריה:פעילי פת"ח
קטגוריה:דיפלומטים פלסטינים
קטגוריה:יחסי ארצות הברית – הרשות הפלסטינית
קטגוריה:פלסטינים שנולדו ב-1973